D Königin vo Saba isch unerwartet und überraschend in Jerusalem erschine. Und si isch hochwillkomme gsi. Wer sich mit Theologie'gschicht befasst hett, chönnti da an Basler Theolog Karl Barth denke. Sinere Meinig nach chumt s Evangelium "senkrecht von oben". Diä Formuliärig hett dr Karl Barth nur akzentuiärt, nöd erfunde: "Alles Gute kommt von oben" sait bereits dr Volks'mund. Dr Barth hett dodrmit wele säge, dass es für d Erlösig vom Mensch kei Aa'chnüpfigs'pünkt in üserer Welt git. Gott isch nöd zwunge, zu ois z cho, wil mir irgendwiä doch no en reine Kern hätted, wo aa'züchend wirkt. Di dialektisch Theologie sait, dass Gott zu üs chummt, wil er das frei'willig möcht.